MICRO เข้าดัชนี “sSET” สะท้อนพื้นฐานแกร่ง รุกขยายสาขาเพิ่ม หนุนพอร์ตสินเชื่อโต 30%
MICRO ได้รับการคัดเลือกเข้าคำนวณดัชนี  “sSET” รอบใหม่ สะท้อนพื้นฐานแข็งแกร่ง เดินหน้าขยายสาขาเพิ่ม หนุนพอร์ตสินเชื่อโต 30%
MICRO ได้รับการคัดเลือกเข้าคำนวณดัชนี  “sSET” รอบใหม่ สะท้อนพื้นฐานแข็งแกร่ง เดินหน้าขยายสาขาเพิ่ม หนุนพอร์ตสินเชื่อโต 30%
21 มิ.ย. 2564

บริษัท ไมโครลิสซิ่ง จำกัด (มหาชน) หรือ MICRO ล่าสุดตลาดหลักทรัพย์แห่งประเทศไทย ประกาศผลการคัดเลือกหลักทรัพย์ที่ใช้สำหรับคำนวณดัชนีในช่วงครึ่งปีหลังของปี 2564 (1 กรกฎาคม – 31 ธันวาคม 2564) โดย MICRO ได้รับคัดเลือกเป็นหลักทรัพย์เข้าใหม่ในดัชนี sSET กลุ่มหุ้นดังกล่าวเป็นหุ้นสามัญที่มีสภาพคล่องในการซื้อขายสม่ำเสมอ และมีสัดส่วนผู้ถือหุ้นรายย่อยตามที่กำหนด สะท้อนพื้นฐานแข็งแกร่ง และแนวโน้มผลการดำเนินงานเชิงบวก สร้างความเชื่อมั่นแก่นักลงทุน
โดยนายวิศาลท์ บูรณสันติกูล กรรมการผู้จัดการ MICRO กล่าวว่า  แผนธุรกิจปีนี้ บริษัทฯ ยังเน้นการขยายพอร์ตสินเชื่อผ่านช่องทางเต็นท์รถเป็นหลัก พร้อมเดินหน้าตามแผนในการขยายสาขาปีนี้เพิ่มอีก 4 สาขา เป็น 16 สาขา และในปี 2565 เตรียมเปิดสาขาอีก 4 สาขา ตามแผนที่จะขยายสาขาครบ  20 สาขา เพื่อสนับสนุนการเติบโตของพอร์ตสินเชื่อให้สามารถเติบโตได้ 30% ในทุกๆ ปี  พร้อมควบคุมคุณภาพสินเชื่ออย่างเข้มงวดเพื่อป้องกันการเกิด NPL ที่ตั้งเป้าไว้ไม่ให้เกิน 3%